V Trenčíne 01. 12. 2009				

Vedúcim detských folklórnych súborov	
okresov Trenčín, Bánovce nad Bebravou 
Nové Mesto nad Váhom a sólistom tanečníkom folklórnych súborov a skupín Trenčianskeho kraja	

Vec:	Krajská súťažná prehliadka sólistov tanečníkov a súťažná prehliadka detských 
	ľudových hudieb, speváckych skupín, sólistov spevákov a inštrumentalistov 
	––––––––––––––––––––––––––––––––––––––––––––––––––––––––––––––––––––

Vážení priatelia!

Trenčianske osvetové stredisko v Trenčíne organizuje regionálnu súťažnú prehliadku detských ľudových hudieb, speváckych skupín, sólistov spevákov a inštrumentalistov a krajskú súťaž tanečníkov v ľudovom tanci, ktorá sa koná dňa

11. apríla 2010 o 14.30 h v Kultúrnom dome v Trenčianskej Turnej.

V prílohe č. 1 a č. 2 Vám zasielame záväzné prihlášky a prosíme, aby ste ich vyplnené zaslali mailom prípadne poštou na hore uvedenú adresu najneskôr do 1. marca 2010. 

Po zosumarizovaní prihlášok Vám pošleme časový harmonogram regionálnej súťažnej prehliadky detských ľudových hudieb, speváckych skupín, sólistov spevákov a inštrumentalistov a krajskej súťaže tanečníkov v ľudovom tanci ako i ostatné podrobné pokyny a náležitosti.

Zároveň prosíme zaslať stručnú charakteristiku jednotlivých interpretov, kolektívov, sólistov tanečníkov ako i charakteristiku súťažného čísla, jeho názov, meno autora, vedúceho, minutáž, meno sprevádzajúceho inštrumentalistu, uviesť hudobný nástroj alebo meno ĽH.

Tešíme sa na stretnutie s Vami a zostávame s pozdravom

Vybavuje:								Mgr. Vladimír Zvalený, v. r.
Jaroslava Kohútová							        riaditeľ TNOS TN
Tel.: +421 32 6 55 53 24
Mail: jarka.kohutova@tnos.tsk.sk
  
Príloha č. 1		
PROPOZÍCIE  
DETSKÝ FESTIVAL ĽUDOVEJ HUDBY 2010
súťažná prehliadka detských ľudových hudieb, speváckych skupín, 
sólistov spevákov a inštrumentalistov

Vyhlasovateľ: Národné osvetové centrum Bratislava z poverenia MK SR
Organizátor regionálneho kola: Trenčianske osvetové stredisko Trenčín

Detský festival ľudovej hudby je celoštátna súťažná prehliadka detských kolektívov a sólistov, zaoberajúcich sa interpretáciou hudobného  folklóru. Tohto podujatia sa môžu zúčastniť všetky kolektívy alebo sólisti (bez ohľadu na príslušnosť k nejakému súboru alebo skupine), ktoré vyvíjajú svoju činnosť na území Slovenskej republiky a z tohto územia aj čerpajú hudobný folklórny materiál.

Poslanie prehliadky
Poslaním podujatia je podporovať a rozvíjať u detí lásku k folklóru a podnecovať ich k aktívnej činnosti v tejto oblasti. Umožniť im prezentovať výsledky svojej práce na verejnosti a konfrontovať ich s výsledkami iných. Poskytnúť priestor ako členom, tak i vedúcim na tvorivé stretnutia               s kolektívmi toho istého zamerania a vytvorením emotívnej atmosféry pri týchto stretnutiach ich motivovať k trvalému vzťahu k folklórnej tradícii i prítomnosti. Neoddeliteľnou súčasťou festivalu je vyhľadávanie nových muzikantských a speváckych talentov a v neposlednom rade sprostredkúvanie hodnotných vystúpení  širšej poslucháčskej verejnosti. 

Súťažné podmienky:
Účinkujúci sa môžu súťažne prezentovať len jedným logicky uceleným javiskovým výstupom, ktorý sa musí realizovať v stanovenom časovom limite.
Kategórie:
1) ľudové hudby
Počet členov: 3 – 12, Trvanie výstupu: do 8 min.
2) spevácke skupiny
Počet členov: 3 – 12, Trvanie výstupu: do 8 min.
Pre spevácke skupiny je povolený hudobný sprievod jedného inštrumentalistu bez obmedzenia veku, alebo ľudovej hudby v predpísanom veku, ktorá ale musí súčasne súťažiť v kategórii.
3) sólisti speváci 1 – 2, Trvanie výstupu: do 5 min.
Pre sólistov spevákov je povolený hudobný sprievod jedného inštrumentalistu bez obmedzenia veku, alebo ľudovej hudby v predpísanom veku, ktorá ale musí súčasne súťažiť v kategórii. 
V duo speve (pri spoločnom speve dvoch) musí každý spevák spievať samostatný hlas, pričom tento dvojhlas nesmie byť umelý, ale musí zodpovedať konkrétnej regionálnej podobe.
4) sólisti inštrumentalisti 
Počet členov: 1. Trvanie výstupu: do 5 min.
V kategórii 4 (I) súťažia hráči na hudobné nástroje, ktoré sa používajú na interpretáciu ľudovej hudby. Pripustené sú všetky hudobné nástroje, s podmienkou, že hráč bude účinkovať sám, bez akéhokoľvek hudobného sprievodu. Súčasný spev je možný, avšak pri hodnotení sa prihliada najmä na inštrumentálny prejav.

Vek účinkujúcich: 
V mesiaci konania celoštátneho kola festivalu môžu mať všetci účinkujúci maximálne 15 rokov, tzn., že v tomto mesiaci už nesmú dosiahnuť 16. rok života. 
Výnimka: Hráč na kontrabas v kategórii 1 (ĽH) môže mať v mesiaci konania celoštátneho kola festivalu maximálne 18 rokov. Nedodržanie uvedených propozícií znamená diskvalifikáciu!

Súťažný repertoár:
Odporúča sa interpretovať folklórny materiál toho regiónu, z ktorého pochádza interpret, prípadne taký, ktorý je blízky jeho naturelu, temperamentu, duševnému svetu a navyše je v súlade s tech-nickou úrovňou, prípadne s osobitosťami jeho hry či spevu.

Kritériá hodnotenia:
Pri hodnotení sa prihliada v prvom rade na správnu štýlovú interpretáciu, rešpektovanie regionálnych osobitostí a autentického prameňa. 
Hodnotí sa:    	• zdroj, materiál, s ktorým interpret pracuje
• interpretácia: - štýlová, regionálna, - technická
• spracovanie materiálu
• celkový prejav
V jednotlivých kategóriách:    
1. ľudové hudby: súhra, inštrumentalistická vyspelosť, výraz prejavu, citové stvárnenie hudobného materiálu, celkový zvuk telesa, javiskový prejav;                
2. spevácke skupiny: jednotnosť spevu, vyrovnanosť a homogenita hlasových skupín, intonačná kvalita a hlasová kultúra (alebo autenticita) spevákov, citová a výrazová kvalita prejavu, javiskové vystupovanie;
3. sólisti speváci 1 - 2: kvalita hlasu (fond, farba, modulácia, rozsah), intonačné schopnosti               a technika narábania s hlasom, citovosť speváckeho prejavu,  vzhľad a vystupovanie na javisku;
4. sólisti inštrumentalisti: miera ovládania nástroja, technika hry, prednes zodpovedajúci povahe nástroja, originalita ale aj tradičnosť prístupu k hre, výrazové a citové stvárnenie interpretovaného materiálu, javiskový prejav. Kladne sa hodnotí prípadný spev súčasne s hrou na nástroji, alebo striedanie týchto dvoch činností – samozrejme, ak to dovoľuje charakter regiónu, povaha nástroja           a hlasové dispozície interpreta.
Okrem interpretácie sa hodnotí (najmä pri kolektívoch) korektné spracovanie hudobného materiálu t. j. také, ktoré vychádza zo štýlovej a regionálnej povahy autentického prameňa                  a  zachováva jeho pôvodný charakter, avšak programovému číslu by nemala chýbať  dramaturgická výstavba, spojená s jeho predvádzaním na javisku. Ak je to možné, odporúčame v tejto súvislosti prácu samotného vedúceho kolektívu (ĽH, SS) pred tzv. úpravami ”zvonka”.

Výber a postup:
Súťažná prehliadka je trojstupňová:
1)   regionálne kolo = trenčiansky región - KD Trenčianska Turná 11. 4. 2010
2)   krajské kolo = Trenčiansky kraj - Zemianske Kostoľany 24. 4. 2010
3) celoštátna prehliadka ”Detský festival ľudovej hudby” (11. – 13. 6. 2010 Likavka)
Súťažné výkony bude hodnotiť odborná porota, ktorá na základe nich uskutoční výber do kola vyššieho stupňa. Z každej úrovne môže za každú kategóriu postúpiť do vyššej úrovne maximálne jeden súťažný výkon.(Ak regionálne stredisko usporiada súťažnú prehliadku pre viac okresov, tak môže postúpiť v každej kategórii jeden výkon z každého okresu.) Vo výnimočných prípadoch si porota vyhradzuje právo navrhnúť dva postupy, prípadne postup neudeliť. Tento návrh však musí byť akceptovaný usporiadateľom kola vyššej úrovne. Usporiadateľ môže, na základe odporúčania príslušných výberových porôt, pozvať na festival aj ďalších ocenených z regionálnych, krajských kôl.

Na jednotlivých úrovniach sa odporúča takéto zloženie odbornej poroty:
1) na okresných kolách – trojčlenná
2) na krajských kolách – päťčlenná 
3) na celoštátnom kole – päťčlenný lektorský zbor.

Hodnotenie
Hodnotenie výkonov na celoštátnom festivale hudobného folklóru odborne garantuje 5-členná odborná porota menovaná generálnym riaditeľom Národného osvetového centra, ktorá bude vo všetkých kolách hodnotiť:
- úroveň interpretácie pôvodného, resp. upraveného hudobného folklórneho materiálu,
- vystihnutie regionálneho, resp. lokálneho charakteru,
- výber a dramaturgiu repertoáru,
- technickú vyspelosť a umeleckú úroveň interpretácie,
- celkový umelecký dojem.

Ocenenie účinkujúcich:
Vo výberových kolách účinkujúci získajú diplomy  za účinkovanie, prípadne za hodnotné súťažné  výkony - s ich bližšou špecifikáciou.  Najlepšie výkony z každej kategórie získajú diplom                s postupom (do vyššieho kola). V ústrednom kole budú v jednotlivých kategóriách udelené tituly ”Laureát Detského festivalu ľudovej hudby“. Všetci účinkujúci okrem toho získajú od usporiadateľov pamätné diplomy za účinkovanie na celoštátnom festivale, ktoré budú pri hodnotných výkonoch bližšie špecifikované. Po súťaži sa uskutoční odborná rozprava - hodnotiaci seminár  s členmi odbornej poroty.

Prípadné nahrávanie pre rozhlas či televíziu je viazané na súhlas výkonných umelcov, bez nároku na odmenu  k využitiu pre dokumentačné a propagačné nekomerčné účely NOC a organizátorov,    k čomu vyhlasovateľ predpokladá  súhlas všetkých zúčastnených.
Zúčastnené kolektívy a jednotlivci sú povinní prispôsobiť sa stanoveným propozíciám a všetkým ekonomicko-organizačným zásadám a programovým zámerom súťažnej prehliadky.
Počas celého priebehu podujatia sú všetci účastníci k dispozícii vyhlasovateľovi  a môžu byť podľa potrieb využití na propagačné a spoločenské sprievodné vystúpenia v mieste konania i v blízkom okolí.

Metodika k výberu piesní a interpretácii:
Pri výbere piesní je dôležité prihliadať na vek dieťaťa, hlavne jeho hlasovú vyspelosť, interpretačné schopnosti. Pri menších deťoch, treba vybrať piesne zodpovedajúce ich veku, prihliadať na textovú časť. Výber piesní či už pri menších alebo starších deťoch by mal byť ako celok logický a ucelený z jednej oblasti, jedného štýlu (napr. žartovné, veselé, ľúbostné, regrútske piesne atď. ...), aby deti porozumeli jeho obsahu a vedeli ho interpretovať.
Pre staršie deti, ak sú interpretačne a intonačne vyspelejšie, je dobré zamerať sa na rôzne spevné pásma, napríklad piesne pri pasení, hrabaní, lúčne, žatevné, dožinkové piesne, piesne spievané pri páraní peria, priadkach, piesne súvisiace s výročnými sviatkami a dňami (fašiangové, jarné, zimné obradové spevy, vianočné, novoročné koledy). 
Skôr ako sa začne s deťmi nacvičovať spevný repertoár či už i sólistu alebo speváckej skupiny, je dobré vysvetliť im, o čo v piesňach ide a hravou formou ju postupne nacvičiť. Pri speve je možné pohybovať sa jednoduchým kráčaním v priestore najmä pri spevných pásmach. Nemusí byť všetko staticky odspievané z jedného miesta. Taktiež nemusí vždy spievať celá skupina naraz. Dá sa to rozlíšiť predspevom najlepšieho speváckeho interpreta, nie však dlhým. Taktiež nemusí byť všade použitý hudobný sprievod, môže sa striedať aj s á-capelou, alebo hrať len jeden, dva nástroje atď. (pri speve sa okrem celej ĽH môžu využiť rôzne druhy nástrojov napr. heligónka, píšťalka, ústna harmonika, ozembuch, husle, ale i iné napr. hrebeň, paličky, roľničky, kamienky atď. Musia to však interpreti zvládnuť rytmicky a taktiež intonačne a tiež treba rozlíšiť, k čomu sa aký nástroj hodí).  

Z Á V Ä Z N Á    P R I H L Á Š K A

DO REGIONÁLNEJ SÚŤAŽNEJ PREHLIADKY DETSKÝCH ĽUDOVÝCH HUDIEB, SPEVÁCKYCH SKUPÍN, SÓLISTOV SPEVÁKOV A INŠTRUMENTALISTOV
–––––––––––––––––––––––––––––––––––––––––––––––––––––––––––––––––––––––––-
Názov kolektívu:   ...............................................................................................................................................
Zriaďovateľ:   ......................................................................................................................................................
Meno a priezvisko vedúceho:   ...........................................................................................................................
Adresa:   ..............................................................................................................................................................
E-mail: ................................................................	............ číslo tel., mobil: .........................................................
Počet účinkujúcich  /vrátane vedúceho/:   ...........................................................................................................
Podľa propozícií  súťažnej prehliadky sa budeme prezentovať v týchto kategóriách:

1.   Ľ U D O V É    H U D B Y
      Názov ľudovej hudby:   .................................................................................................................................

     Meno a priezvisko vedúceho:  ......................................................................................................................

     Programový materiál čerpaný z oblasti:   .....................................................................................................

     Autor:   ..........................................................................................................................................................

     Úprava  hudobného materiálu:   ...................................................................................................................

     Názov programového bloku :  .....................................................................................................................

2.   S P E V Á C K E   S K U P I N Y
      Názov speváckej skupiny:   ........................................................................................................................

      Meno a priezvisko vedúceho:  ....................................................................................................................

      Piesňový materiál z oblasti:  ......................................................................................................................

      Názvy piesní:  ............................................................................................................................................

3.   S Ó L I S T I    S P E V Á C I
      Meno a priezvisko speváka:   ....................................................................................................................

      Piesňový materiál z oblasti:   ....................................................................................................................

      Názvy piesní:   ..........................................................................................................................................

      Hudobný sprievod:   .................................................................................................................................

4.   S Ó L I S T I     I N Š T R U M E N T A L I S T I
       Meno a priezvisko inštrumentalistu:    .....................................................................................................

      Hudobný nástroj:   ....................................................................................................................................

      Názvy melódií:   .......................................................................................................................................

      Programový materiál čerpaný z oblasti:   .................................................................................................

     ...............................................                                                     .....................................................
      Podpis vedúceho kolektívu                                                           Pečiatka a podpis zriaďovateľa     
Príloha č. 2

PROPOZÍCIE
súťažná prehliadka sólistov tanečníkov v ľudovom tanci Šaffova ostroha 2010

Vyhlasovateľ: Národné osvetové centrum z poverenia MK SR
Termín celoštátnej prehliadky: 28. – 30. 5. 2010
Miesto: Dlhé Klčovo
Organizátor krajského kola: Trenčianske osvetové stredisko Trenčín 
Termín krajskej prehliadky: 11. 4. 2010 
Miesto: KD Trenčianska Turná

Cieľ súťaže: 
• podnietiť umeleckých vedúcich, choreografov a interpretov vo folklórnych súboroch a skupinách k vyhľadávaniu a poznaniu tradičného tanečného materiálu
• podnietiť interpretov k vyhľadávaniu nielen jednotlivých tanečných motívov, ale k vzťahu                 a zákonitostiam, ktoré sa prejavujú v pôvodných charakteristických motivických väzbách               v motivických radoch a postupnostiach v tancoch ich pôvodných nositeľov
• podnietiť interpretov k dôslednejšiemu naštudovaniu autentického tanca s rešpektom  a úctou            k jeho pôvodnej forme i k pôvodným nositeľom  
• podnietiť interpretov k tvorivému prístupu, k osobitej interpretácii tanečného materiálu a je ho kvalitnému scénickému spracovaniu
• podnietiť interpretov vo folklórnych súboroch a skupinách k aktívnejšiemu a kvalitnejšiemu tanečnému prejavu
• odstrániť súťaživosť sólistov tanečníkov s tancami, ktoré sú zjavne časťou väčších rozsiahlejších tanečných kompozícií
• vytvoriť priestor pre verejnú prezentáciu tanečníkov – sólistov, ktorí nie sú organizovaní vo folklórnych súboroch a skupinách
• predstaviť tvorivé prístupy tanečníkov v ľudovom tanečnom umení z blízkeho zahraničia
• zoznamovať verejnosť s hodnotami ľudového tanca, ako aj s najhodnotnejšími interpretačnými výkonmi.

Zásady a priebeh súťaže:
Súťaž je postupová. Základným stupňom je región. V prípade veľkého množstva záujemcov – tanečníkov o súťaž, príslušná ROS-ka môže zrealizovať regionálne kolo súťaže. Ak sa v niektorom regióne súťaž neuskutoční pre rôzne príčiny, organizátori krajskej súťaže budú brať do úvahy návrhy príslušných regionálnych osvetových stredísk. Ak sa však súťaž uskutoční, nemôže postúpiť súťažiaci, ktorý sa na nej nezúčastnil. Z každého regionálneho kola postupuje na krajskú súťaž víťaz každej súťažnej kategórie.

Krajské súťaže sa uskutočnia do 11. apríla 2010. Z nich na celoštátnu súťaž postúpia víťazi                z každej súťažnej kategórie. Ak sa krajská súťaž neuskutoční, kraj nebude zastúpený na celoštátnej súťaži. (Regionálne a krajské súťaže je možne spájať.)

Upozornenie! 
Vo výberovej (nie postupovej) kategórií E – zlatý fond, nositelia ľudových tradícií nad 60 rokov sa predstavia páry a jednotlivci, ktorých vyberie vyhlasovateľ súťaže na návrh krajskej poroty. Do tejto kategórie budú zaradení aj tanečníci (ak sa prihlásia), ktorí na Šaffovej ostrohe získali trojnásobné víťazstvo v jednotlivých kategóriách a boli zaradení do zlatého fondu. 

Podmienky súťaže:
Súťaže sa môžu zúčastniť tanečníci - amatéri:
– ktorí v roku konania súťaže dovŕšia 12 rokov, trvale alebo prechodne bývajúci na území SR
– tanečníci zo zahraničia (vyberá vyhlasovateľ)

Súťažiť môže: – sólista, sólistka, - tanečný pár, - trojica, pokiaľ to príslušný tanec s pevnou formou vyžaduje.

Vek interpretov:
musí byť v intenciách rokov určených v jednotlivých kategóriách (napr. ak je pár zaradený do kategórie C obidvaja tanečníci musia mať vek v rozmedzí od 16 do 35 rokov). 

Súťažiaci budú rozdelení do týchto kategórií:
– kategória A – Šaffov tanec (videozáznam tanca na požiadanie, za poplatok, môže zaslať HZOS Vranov n. T.)    
– kategória B – voľná kategória
a) interpreti od 16 do 60 rokov, ktorí si do súťaže pripravia tanec pôvodných nositeľov ľudových tradícií nad 60 rokov, alebo tanec podľa interpretov zo „zlatého fondu“ Šaffovej ostrohy 
b) interpreti - tanečníci, ktorí na Šaffovej ostrohe získali trojnásobné víťazstvo a boli zaradení do
zlatého fondu
Všetci súťažiaci v tejto kategórii musia predložiť pred celoštátnou súťažou videozáznam pôvodného nositeľa. V prípade tanečnej rekonštrukcie tanca je nutné dodať kópiu archívneho zápisu.  
– kategória C – tanečníci od 16 do 35 rokov (voľný výber)  
– kategória D – tanečníci od 35 do 60 rokov (voľný výber) – obidvaja súťažiaci musia mať nad   35 rokov
– kategória E – nositelia ľudových tradícií nad 60 rokov – zlatý fond (nesúťažná kategória)
– kategória F – tanečníci zo zahraničia (nesúťažná kategória)
– kategória G – tanečníci od 12 do 16 rokov – iba zo Slovenska (voľný výber)

Dĺžka súťažného vystúpenia: 
2 – 4 minúty 
Tanečný materiál z územia Slovenskej republiky výnimkou zahraničných interpretov.

Hudobný sprievod môžu tvoriť:
– sólisti inštrumentalisti (akordeón, heligónka, gajdica, gajdy a pod.),
– ľudová hudba (zabezpečuje len organizátor celoštátnej súťaže) s možnosťou naštudovať včas zaslaných sprievodných melódií k tancom. V prípade požiadavky je potrebné včas zaslať sprievodnú hudbu (notový zápis, CD, audio nahrávku ) súťažného tanca,                      
– vlastná ľudová hudba – na vlastné náklady súťažiacich vo všetkých súťažných kolách
– zvukový nosič CD, MG (na začiatku nahraná súťažná nahrávka).
Hudobný sprievod každého súťažiaceho musí vopred schváliť organizátor.

Kritéria hodnotenia:
a) objavnosť tanečného materiálu,
b) vhodnosť výberu tanečného a hudobného materiálu
- zostavenie a plynulosť výstupu (napr. prevedenie jednotlivých tanečných motívov, väzieb,
nástup, predspev, tanec ako celok), 
- gradácia,
c) štýlové zvládnutie tanečného prameňa
- schopnosť prispôsobiť interpretačné danosti podmienkam predvádzaného tanca a oblasti, z
ktorej pochádza,
- motivická výstavba,

- zvládnutie jednotlivých motívov,
- vhodnosť ich zoradenia z hľadiska príbuznosti, náročnosti a gradácie,
- práca s tanečným motívom (jeho rozvíjania), jej vhodnosť a účelovosť,
d) technické a výrazové zvládnutie tanca
- plynulosť, prirodzenosť a presvedčivosť interpretácie,
e) celkový dojem
- súhrn všetkých faktorov pôsobiacich na diváka (tanec, hudba, spev, výtvarný prejav),
- emotívny účinok celého výstupu.

Hodnotenie súťaže a ocenenie: 
Celoštátnu súťaž bude hodnotiť odborná porota, ktorú menuje generálny riaditeľ NOC. Krajskú súťaž bude hodnotiť odborná porota, ktorú menuje riaditeľ TNOS TN. Najlepším  interpretom v jednotlivých kategóriách bude na celoštátnej prehliadke udelený titul laureát. Všetci súťažiaci získajú diplomy a najlepší v každej kategórii vecné ceny. Na základe návrhu odbornej poroty najlepšiemu tanečníkov, tanečníčke bude na celoštátnej prehliadke udelená Cena Petra Homolku.

Podmienky účasti a finančné zabezpečenie:
Organizátori celoštátnej súťaže súťažiacim hradia cestovné náklady (podľa právnych predpisov), stravovanie a prihláseným ubytovanie. 

Upozornenie:
Prípadné nahrávanie pre rozhlas, či televíziu je viazané na súhlas výkonných umelcov, bez nároku na odmenu  k využitiu pre dokumentačné a propagačné nekomerčné účely Národného osvetového centra, k čomu vyhlasovateľ predpokladá  súhlas všetkých zúčastnených.
Počas celého priebehu podujatia sú všetci účastníci k dispozícii vyhlasovateľovi a môžu byť podľa potrieb využití na propagačné a spoločenské sprievodné vystúpenia v mieste konania i v blízkom okolí. 

Z Á V Ä Z N Á   P R I H L Á Š K A
do Krajskej súťaže sólistov tanečníkov v ľudovom tanci ŠAFFOVA OSTROHA 2010

Regionálne osvetové (kultúrne)stredisko (centrum) .....................................................................................................................................................

Súťažná kategória: ......................................................................................................................

Meno a priezvisko súťažiacich: 
1...........................................................................................................
dátum narodenia: ................................................................................
2. .........................................................................................................
dátum narodenia: .................................................................................

Členovia: folklórneho súboru: .............................................................................................................
                 
folklórnej skupiny:................................................................................................................................  

neorganizovaní (uviesť odkiaľ):...........................................................................................................

Názov súťažného tanca: .......................................................................................................................

Hudobný a tanečný materiál čerpaný z obce: .......................................................................................

Tanečný materiál od nositeľa ľudových tradícií:...................................................................................
................................................................................................................................................................

Stručná charakteristika súťažného tanca: ..............................................................................................
................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................

Minutáž: ................................................................................................................................................

Súťažná kategória: ................................................................................................................................

Hudobný sprievod, počet členov a jeho zloženie: ................................................................................
................................................................................................................................................................................................................................................................................................................................................................................................................................................................................................

...........................................................

...........................................................                           ...........................................................
           podpisy súťažiacich                                              podpis a pečiatka riaditeľa ROS